黎明

黎明係香港演員兼歌星。1992年方逸華將佢同張學友、劉德華、郭富城封為「四大天王」。

2019年11月，黎明獲頒授銀紫荊星章，佢而家係香港公益金名譽副會長。

生平 
黎明祖籍廣東梅縣，北京出世。4歲嗰陣移民香港。15歲去咗英國 King's Way Princeton College 讀書，18歲返咗嚟香港。1986年參加第五屆新秀歌唱大賽，憑蔡楓華原唱嘅《絕對空虛》得季軍，跟住入咗娛樂圈發展。參加過多部電視劇同電影演出。

1988年，黎明喺一部電視劇《回到唐山》入面主唱主題曲，雖然受歡迎，但喺佢嘅所屬唱片公司華星唱片依然冷落咗佢，1989年黎明喺臺灣中視拍過一齣連續劇《風雲時代》，1990年寶麗金唱片公司簽咗佢，黎明就開始自己嘅歌唱事業。

1991年，黎明喺電視劇《今生無悔》度做主角同埋主唱主題曲《人在黎明》，重有插曲《對不起，我愛你》。其中《對不起，我愛你》令佢好快喺樂壇度走紅，風頭一時無兩。1992年更同張學友、劉德華、郭富城被方逸華封為「四大天王」，自此踏上事業嘅高峰。

到1999年黎明宣佈唔再喺香港攞任何同音樂方面有關嘅獎，但依然熱心公益，而家任「公益金董事」、「聯合國兒童基金會大使」，亦都繼續拍戲同唱歌。目前擁有自己建立嘅唱片公司A Music。

另外，喺1990年代去到2005年，黎明曾經為和記電訊旗下唔同嘅品牌同產品拍攝廣告，當中引起唔少關注度，廣告主題曲成為當時大熱歌曲，亦令部分同黎明合作拍呢啲廣告嘅藝人得到廣泛知名度，成為咗香港人其中一個集體回憶。

音樂作品

粵語專輯 
《Leon》
《親近你》
《是愛、是緣》
《我的感覺》
《但願不只是朋友》
《I Love You OK?》
《夏日傾情》
《夢幻古堡》
《天地情緣》
《火舞艷陽》
《天地豪情》
《夢、追踪》
《Perhaps...》
《感應》
《IF》
《Leon Sound》
《如果可以再見你》
《Leon Now》
《眼睛想旅行》
《北京站》
《喜》
《Homework》
《Leon Dawn》

國語專輯 

《今夜妳會不會來》
《堆積情感》
《深秋的黎明》
《為我停留》
《我的真心獻給你》
《愛難求》
《為何你不是我的未來》
《口不對心》
《DNA出錯？》
《嚮往》
《非我莫屬》
《The Red Shoes》
《The Red Shoes Evolution Remix》
《Leon Dawn Leon》
《一個故事》

影視作品

電視劇 
《男兒本色》
《城市故事》
《巨星單元劇場黎明篇》
《兵權》
《回到唐山》
《天涯歌女》
《晉文公傳奇》
《風雲時代》
《回到未嫁時》
《人在邊緣》
《今生無悔》
《原振俠》
《阿Sir早晨》
《將夜》

電影 

《我願意》
《豬仔出更》
《美男子》
《四千金》
《都市獵人》
《少女心》
《Yes一族》
《豪門夜宴》
《神算》
《痴情快婿》
《伙頭福星》
《明月照尖東》
《龍騰四海》
《妖獸都市》
《城市獵人》
《飛狐外傳》
《都市情緣》
《仙人掌》
《墮落天使》
《廢話小說》
《甜蜜蜜》
《賭神3之少年賭神》
《愛你愛到殺死你》
《半生緣》
《新戀愛世紀》
《真心英雄
《玻璃之城》
《一見鍾情》
《神偷次世代》
《天士夢》
《情迷大話王》
《不死情謎》
《三更之回家》
《雙雄》
《無間道III：終極無間》
《金雞2》
《大城小事》
《七劍》
《情義我心知》
《緣邀知音》
《心中有鬼》
《江山美人》
《梅蘭芳》
《馬蘭花》
《建國大業》
《十月圍城》
《火龍》
《為你鍾情》
《鴻門宴傳奇》
《一夜驚喜》
《王朝的女人·楊貴妃》
《消失的愛人》
《不速之客》
《夜孔雀》
《搶紅》
《君子道》

廣告代言 
和記電訊
雀巢咖啡

個人榮譽 
 香港十大傑出青年
 榮譽勳章
 銅紫荊星章
 銀紫荊星章

軼事 
黎明亦係娛樂圈「金句王」，例如「唔會空肚吃早餐」、「衞蘭肥過部電單車」、「自信過龍減肥就會減到死咗」 等。

黎明 Leon Lai « AMusic

香港男歌手
香港男演員
香港生意人
金馬獎最佳男主角
北京人
祖籍梅縣
粵語流行音樂歌手
香港華語流行音樂歌手
明